wickkiey/tamil-wikipedia-markdown huggingface dataset:
# போலாத்பூர் தாலுகா

**போலாத்பூர் தாலுகா** (Poladpur taluka), இந்தியாவின் மகாராட்டிரா மாநிலத்தின் ராய்கட் மாவட்டத்தின் 15 தாலுகாக்களில் ஒன்றாகும். இதன் நிர்வாகத் தலைமையிடம் போலாத்பூரில் உள்ளது.  
போலாத்பூர் தாலுகா போலாத்பூர் எனும் 1 கணக்கெடுப்பில் உள்ள ஊர் மற்றும் 86 வருவாய் கிராமங்களையும் கொண்டது.  
## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, போலாத்பூர் தாலுகாவின் மொத்த மக்கள் தொகை 45,464 ஆகும். மக்கள் தொகையில் ஆண்கள் மற்றும் பெண்கள் ஆக உள்ளனர். பாலின விகிதம் 1000 ஆண்களுக்கு 1,103 பெண்கள் வீதம் உள்ளனர். மக்கள் தொகையில் 6 வயதிற்குட்பட்ட குழந்தைகள் எண்ணிக்கை 4773 - 10% ஆகும். சராசரி எழுத்தறிவு 76.41% ஆகும். மக்கள் தொகையில் பட்டியல் மக்கள் மற்றும் பழங்குடிகள் முறையே 3,019 மற்றும் 2,466 ஆகவுள்ளனர். இதன் மக்கள் தொகையில் இந்துக்கள் 88.8%, இசுலாமியர்கள் 4.76%, பௌத்தர்கள் 6.3% மற்றும் பிறர் 0.09% ஆக உள்ளனர்.
# காலாப்பூர் தாலுகா

**காலாப்பூர் தாலுகா** (Khalapur taluka), இந்தியாவின் மகாராட்டிரா மாநிலத்தின் ராய்கட் மாவட்டத்தின் 15 தாலுகாக்களில் ஒன்றாகும். இதன் நிர்வாகத் தலைமையிட நகரம் கோபாலி நகராட்சி ஆகும்.  
காலாப்பூர் தாலுகா 1 நகராட்சி மன்றம், 3 கணக்கெடுப்பில் உள்ள ஊர்களும், 120 வருவாய் கிராமங்களும் கொண்டது.  
## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, காலாப்பூர் தாலுகாவின் மொத்த மக்கள் தொகை 207,464 ஆகும். மக்கள் தொகையில் ஆண்கள் 109,225 மற்றும் 98,239 பெண்கள் ஆக உள்ளனர். பாலின விகிதம் 1000 ஆண்களுக்கு 899 பெண்கள் வீதம் உள்ளனர். மக்கள் தொகையில் 6 வயதிற்குட்பட்ட குழந்தைகள் எண்ணிக்கை 24369 - 12% ஆகும். சராசரி எழுத்தறிவு 82.27% ஆகும். மக்கள் தொகையில் பட்டியல் மக்கள் மற்றும் பழங்குடிகள் முறையே 13,494 மற்றும் 30,793 ஆகவுள்ளனர். இதன் மக்கள் தொகையில் இந்துக்கள் 83.58%, இசுலாமியர்கள் 7.57%, பௌத்தர்கள் 6.86%, சமணர்கள் 0.65%, கிறித்துவர்கள் 0.66% மற்றும் பிறர் 0.67% ஆக உள்ளனர்.
# மகசாலா தாலுகா

**மகசாலா தாலுகா** (Mhasala taluka), இந்தியாவின் மகாராட்டிரா மாநிலத்தின் ராய்கட் மாவட்டத்தின் 15 தாலுகாக்களில் ஒன்றாகும். இதன் நிர்வாகத் தலைமையிடம் மகசாலாவில் உள்ளது.  

மகசாலா தாலுகா 1 கணக்கெடுப்பில் உள்ள ஊர்களும், 83 வருவாய் கிராமங்களும் கொண்டது.  
## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, மகசாலா தாலுகாவின் மொத்த மக்கள் தொகை 59,914 ஆகும். மக்கள் தொகையில் ஆண்கள் 27,655 மற்றும் பெண்கள் 32,259 ஆக உள்ளனர். பாலின விகிதம் 1000 ஆண்களுக்கு 1,166 பெண்கள் வீதம் உள்ளனர். மக்கள் தொகையில் 6 வயதிற்குட்பட்ட குழந்தைகள் எண்ணிக்கை 7280 - 12% ஆகும். சராசரி எழுத்தறிவு 80.34% ஆகும். மக்கள் தொகையில் பட்டியல் மக்கள் மற்றும் பழங்குடிகள் முறையே 3,298 மற்றும் 4,588 ஆகவுள்ளனர். இதன் மக்கள் தொகையில் இந்துக்கள் 68.98%, இசுலாமியர்கள் 25.13%, பௌத்தர்கள் 5.51%, சமணர்கள் 0.23% மற்றும் பிறர் 0.16% ஆக உள்ளனர்.
# பதினாறு இராச்சியங்கள்


**பதினாறு இராச்சியங்கள்** என்பது சீன வரலாற்றில் கி. பி. 304 முதல் கி. பி. 439 வரையான நிலையற்ற காலத்தில் நிறுவப்பட்ட அரசுகளை குறிப்பதாகும். இக்காலத்தில் வட சீனாவின் அரசியல் அமைப்பானது நிலையற்றதாக இருந்தது. தொடர்ச்சியாக சிறிது காலமே நிலைத்திருந்த அரசமரபுகள் நிறுவப்பட்டன. இந்த அரசுகள் பெரும்பாலும் ஐந்து காட்டுமிராண்டிகளால் நிறுவப்பட்டன. இவர்கள் ஆன் சீனர் அல்லாத மக்கள் ஆவர். வட மற்றும் மேற்கு சீனாவிற்கு முந்தைய நூற்றாண்டுகளில் குடிபெயர்ந்தனர். ஆரம்ப 4ஆம் நூற்றாண்டில் மேற்கு சின் அரசமரபு தூக்கியெறிதப்பட்டதில் இவர்கள் பங்கெடுத்தனர்.  

"பதினாறு இராச்சியங்கள்" என்ற சொற்கள் முதன் முதலில் 6ஆம் நூற்றாண்டு வரலாற்றாளர் சுயி காங்கால் அவரது புத்தகத்தில் பயன்படுத்தப்பட்டன. அவை ஐந்து லியாங்குகள் (முந்தைய, பிந்தைய, வடக்கு, தெற்கு மற்றும் மேற்கு), நான்கு யான்கள் (முந்தைய, பிந்தைய, வடக்கு மற்றும் தெற்கு), மூன்று சிங்குகள் (முந்தைய, பிந்தைய மற்றும் மேற்கு), இரண்டு சாவோக்கள் (முந்தைய மற்றும் பிந்தைய), செங் ஆன் மற்றும் சியா.  

சீனாவில் மேற்கு சின் அரசமரபின் வீழ்ச்சி மற்றும் காட்டுமிராண்டி அரசுகளின் எழுச்சியானது ஐரோப்பாவில் ஹூனர்கள் மற்றும் செருமானிய பழங்குடியினங்களின் படையெடுப்பு காரணமாக ரோமானியப் பேரரசு வீழ்ச்சியடைந்ததை ஒத்ததாக உள்ளது. இந்த இரண்டு நிகழ்வுகளுமே 4 முதல் 5ஆம் நூற்றாண்டுகளில் நடைபெற்றன.
# பாப்பானூர், காவேரிப்பட்டணம் ஒன்றியம்



பாப்பானூர் கிராமம், போச்சம்பள்ளி வட்டம் கிருஷ்ணகிரி மாவட்டத்தில் அமைந்துள்ள சிற்றூர் கிராமம் ஆகும். இது கீழ்குப்பம் ஊராட்சியில் காவேரிப்பட்டிண ஒன்றியத்தில் அமைந்துள்ளது. மக்கள் தொகை 632 மொத்த வீடுகள் 250 ஆகும். முக்கிய கோயில்கள் மாரியம்மன் மற்றும் வினாயகர் மற்றும் 32 ஆடி உயர முனியப்பன் கோயில் ஆகும். கிரமாத்தின் முக்கிய தொழில் தென்னை மற்றும் நெல் விவசாயம் ஆகும்.  

அருகே இருக்கும் மற்ற கிராம்கள்  
கீழ்குப்பம்,துரையூர்,*பாரூர்*,  
அரசம்பட்டி
# பாப்பானூர்



**பாப்பானூர்** போச்சம்பள்ளி வட்டம், கிருஷ்ணகிரி மாவட்டத்தில் அமைந்துள்ள கிராமம் ஆகும். இது கீழ்குப்பம் ஊராட்சியில் காவேரிப்பட்டணம் ஊராட்சி ஒன்றியத்தில் அமைந்துள்ளது. மக்கள் தொகை 632. மொத்த வீடுகள் 250 ஆகும். முக்கிய கோயில்கள் மாரியம்மன், வினாயகர் மற்றும் 32 ஆடி உயர முனியப்பன் கோயில் ஆகும். கிராமத்தின் முக்கிய தொழில் தென்னை மற்றும் நெல் விவசாயம் ஆகும். அருகே இருக்கும் மற்ற கிராமங்கள், கீழ்குப்பம், துறையூர், பாரூர், அரசம்பட்டி.
# வசாய் தாலுகா

**வசாய் தாலுகா** (Vasai taluka) இந்தியாவின் மகாராட்டிரா மாநிலத்தின் பால்கர் மாவட்டத்தின் 8 தாலுகாக்களில் ஒன்றாகும்.இதன் நிர்வாகத் தலைமையிடம் வசாய்-விராரில் உள்ளது.  
இத்தாலுகாவில் வசாய்-விரார் மாநகராட்சி, 1 கணக்கெடுப்பில் உள்ள ஊர்களும மற்றும் 50 வருவாய் கிராமங்களும் கொண்டது.  
## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, 544.38 சதுர கிலோ மீட்டர் பரப்பளவும், 3,18,180 குடும்பங்களும் கொண்ட வசாய் தாலுகாவின் மொத்த மக்கள் தொகை 13,43,402 ஆகும். மக்கள் தொகையில் ஆண்கள் 7,09,771 மற்றும் பெண்கள் 6,33,631 ஆக உள்ளனர். பாலின விகிதம் 1000 ஆண்களுக்கு 893 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 1,62,841 - 12.12% ஆகும். சராசரி எழுத்தறிவு 77.88% ஆகும். மக்கள் தொகையில் பட்டியல் மக்கள் மற்றும் பழங்குடிகள் முறையே 3.98% மற்றும் 7.32% ஆகவுள்ளனர். மக்கள் தொகை அடர்த்தி ஒரு சதுர கிலோ மீட்டர் பரப்பளவில் 2468 பேர் வீதம் வாழ்கின்றனர். இதன் மக்கள் தொகையில் இந்துக்கள் 78.05%, இசுலாமியர்கள் 8.45%, பௌத்தர்கள் 2.53%, சமணர்கள் 1.75%, கிறித்துவர்கள் 8.25% மற்றும் பிறர் 0.25% ஆக உள்ளனர். இதன் பெரும்பான்மையான பேச்சு மொழி மராத்தி மொழி ஆகும்.
# பால்கர் தாலுகா

**பால்கர் தாலுகா** (Palghar taluka),இந்தியாவின் மகாராட்டிரா மாநிலத்தின் பால்கர் மாவட்டத்தின் 8 தாலுகாக்களில் ஒன்றாகும்.2011 இந்திய மக்கள் தொகை கணக்கெடுப்பின் படி, இத்தாலுகா பால்கர் நகராட்சி மன்றம், 11 கணக்கெடுப்பில் உள்ள ஊர்களும் மற்றும் 50 வருவாய் கிராமங்களும் கொண்டது.  

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, பால்கர் தாலுகாவின் மொத்த மக்கள் தொகை 5,50,166 ஆகும். மக்கள் தொகையில் ஆண்கள் 288,514 are மற்றும் பெண்கள் 261,652 ஆக உள்ளனர். பாலின விகிதம் 1000 ஆண்களுக்கு 907 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 69554 -13% ஆகும். சராசரி எழுத்தறிவு 80.69% ஆகும். மக்கள் தொகையில் பட்டியல் மக்கள் மற்றும் பழங்குடிகள் முறையே 16,999 மற்றும் 168,152 ஆகவுள்ளனர். 1041.85 சதுர கிலோ மீட்டர் பரப்பளவு கொண்ட பால்கர் தாலுகாவின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 528 பேர் வீதம் வாழ்கின்றனர். 40.97% மக்கள் கிராமப்புறங்களில் வாழ்கின்றனர். இதன் மக்கள் தொகையில் இந்துக்கள் 90.62%, இசுலாமியர்கள் 6.05%, பௌத்தர்கள் 1.31%, சமணர்கள் 0.8%, கிறித்துவர்கள் 0.5% மற்றும் பிறர் 0.73% ஆக உள்ளனர். இதன் பெரும்பான்மையான பேச்சு மொழி மராத்தி மொழி ஆகும்.
# தகானு தாலுகா

**தகானு தாலுகா** (Dahanu taluka), இந்தியாவின் மகாராட்டிரா மாநிலத்தின் பால்கர் மாவட்டத்தின் 8 தாலுகாக்களில் ஒன்றாகும்.  
2011 இந்திய மக்கள் தொகை கணக்கெடுப்பின் படி, இத்தாலுகா தகானு நகராட்சி மன்றம், 1 கணக்கெடுப்பில் உள்ள ஊர்களும் மற்றும் 173 வருவாய் கிராமங்களும் கொண்டது.  
## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, 82139 வீடுகள் கொண்ட தகானு தாலுகாவின் மொத்த மக்கள் தொகை 402095 ஆகும். மக்கள் தொகையில் ஆண்கள் 199574 மற்றும் பெண்கள் 202521 ஆக உள்ளனர். பாலின விகிதம் 1000 ஆண்களுக்கு 1015 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 60433 - 15.03% ஆகும். சராசரி எழுத்தறிவு 51.15% ஆகும். மக்கள் தொகையில் பட்டியல் மக்கள் மற்றும் பழங்குடிகள் முறையே 1.62% மற்றும் 69.11% ஆகவுள்ளனர். 1012.88 சதுர கிலோ மீட்டர் பரப்பளவு கொண்ட பால்கர் தாலுகாவின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 397 பேர் வீதம் வாழ்கின்றனர். 84.1% மக்கள் கிராமப்புறங்களில் வாழ்கின்றனர். இதன் மக்கள் தொகையில் இந்துக்கள் 95.37%, இசுலாமியர்கள் 2.94%, பௌத்தர்கள் 0.31%, சமணர்கள் 0.69%, கிறித்துவர்கள் 0.29% மற்றும் பிறர் 0.40% ஆக உள்ளனர். இதன் பெரும்பான்மையான பேச்சு மொழி மராத்தி மொழி ஆகும்.
# ஆசிய அரசவால் ஈபிடிப்பான்

**ஆசிய அரசவால் ஈப்பிடிப்பான்** (*Asian paradise flycatcher*) 2015ஆம் ஆண்டில், பின்வரும் மூன்று இனங்களாகப் பிரிக்கப்பட்டது:  

- அரசவால் ஈப்பிடிப்பான் (*டெர்ப்சிபோன் பாரடைசி* )
- பிளைத்தின் அரசவால் ஈப்பிடிப்பான் (*டெர்ப்சிபோன் அபினிசு*)
- அமுர் அரசவால் ஈப்பிடிப்பான் (*டெர்ப்சிபோன் இன்செய்*)அரசவால் ஈப்பிடிப்பான் (*டெர்ப்சிபோன்*) மொனார்கிடே குடும்பத்தில் உள்ள பறவைகளின் ஒரு பேரினமான டெர்ப்சிபோன் பேரினப் பறவையாகும். இந்த பேரினமானது ஆப்பிரிக்கா, ஆசியா மற்றும் பல தீவுகளிலும் காணப்படுகிறது.
# தலாசரி தாலுகா

**தலாசரி தாலுகா** (Talasari taluka)இந்தியாவின் மகாராட்டிரா மாநிலத்தின் பால்கர் மாவட்டத்தின் 8 தாலுகாக்களில் ஒன்றாகும்.  
2011 இந்திய மக்கள் தொகை கணக்கெடுப்பின் படி, இத்தாலுகா 46 வருவாய் கிராமங்களைக் கொண்டது.இத்தாலுகாவின் 90% மக்கள் பட்டியல் பழங்குடியினர் ஆவார்.  

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, 27,942 வீடுகள் கொண்ட இத்தாலுகாவின் மொத்த மக்கள் தொகை 1,54,818 ஆகும். மக்கள் தொகையில் ஆண்கள் 76,417 மற்றும் பெண்கள் 78,401 ஆக உள்ளனர். பாலின விகிதம் 1000 ஆண்களுக்கு 1,026 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 26733 - 17% ஆகும். சராசரி எழுத்தறிவு 57.2% ஆகும். மக்கள் தொகையில் பட்டியல் மக்கள் மற்றும் பழங்குடிகள் முறையே 2,043 மற்றும் 1,40,273 ஆகவுள்ளனர். 100% மக்கள் கிராமப்புறங்களில் வாழ்கின்றனர். இதன் மக்கள் தொகையில் இந்துக்கள் 96.85%), இசுலாமியர்கள் 1.44%, கிறித்துவர்கள் 0.86% மற்றும் பிறர் 0.86% ஆக உள்ளனர். இதன் பெரும்பான்மையான பேச்சு மொழி மராத்தி மொழி ஆகும்.
# கருநீல ஈப்பிடிப்பான்


**கருநீல ஈப்பிடிப்பான்** (*Indigo flycatcher*)(*யூமியாசு இண்டிகோ*) என்பது பழைய உலக பறக்கும் பறவை குடும்பமான மசுசிகாபிடேவினைச் சார்ந்த சிற்றினம் ஆகும். இது இந்தோனேசியா மற்றும் மலேசியாவில் காணப்படுகிறது. இங்குச் சுமத்ரா, சாவகம் மற்றும் போர்னியோவின் வடக்கு மலைப்பகுதிகளில் காணப்படுகிறது. 900 மீ முதல் 3000 மீ வரை உயரத்திலான வெப்பமண்டல ஈரமான மலைக் காடுகள் இதன் இயற்கையான வாழிடமாகும்.
# வாடா தாலுகா

**வாடா தாலுகா** (Wada taluka), இந்தியாவின் மகாராட்டிரா மாநிலத்தின் பால்கர் மாவட்டத்தின் 8 தாலுகாக்களில் ஒன்றாகும்.2011 இந்திய மக்கள் தொகை கணக்கெடுப்பின் படி, இத்தாலுகா 2 கணக்கெடுப்பில் உள்ள ஊர்களும் மற்றும் 168 வருவாய் கிராமங்களும் கொண்டது.  

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, வாடா தாலுகாவின் மொத்த மக்கள் தொகை 178,370 ஆகும். மக்கள் தொகையில் ஆண்கள் 91,990 மற்றும் 86,380 பெண்கள் ஆக உள்ளனர். பாலின விகிதம் 1000 ஆண்களுக்கு 939 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 24120 - 14% ஆகும். சராசரி எழுத்தறிவு 73.02% ஆகும். மக்கள் தொகையில் பட்டியல் மக்கள் மற்றும் பழங்குடிகள் முறையே 4,482 மற்றும் 1,01,709 ஆகவுள்ளனர். 100% மக்கள் கிராமப்புறங்களில் வாழ்கின்றனர். இதன் மக்கள் தொகையில் இந்துக்கள் 95.11%), இசுலாமியர்கள் 3.27%, பௌத்தர்கள் 1.23% மற்றும் பிறர் 0.31% ஆக உள்ளனர். இதன் பெரும்பான்மையான பேச்சு மொழி மராத்தி மொழி ஆகும்.
# டங்கன் கில்லிஸ்



**டங்கன் கில்லிஸ்** (Duncan Gillis) (ஜனவரி 3, 1883 &ndash; மே 2, 1963) 1912 கோடைகால ஒலிம்பிக்கில் போட்டியிட்ட கனடிய தடகள வீரர் ஆவார். ஒலிம்பிக் தொடக்க விழாக்களில் கனடாவின் கொடி ஏந்தியவராக முதன்முதலில் கில்லிஸ் பணியாற்றினார்.  

## ஆரம்ப கால வாழ்க்கை மற்றும் தொழில்
கில்லிஸ் நோவா ஸ்கோடியாவின் கேப் பிரெட்டனில் பிறந்தார். பிரித்தானிய கொலம்பியாவின் வடக்கு வான்கூவரில் இறந்தார்.  

இவர் 1912 ஆம் ஆண்டு சுவீடனின் ஸ்டாக்ஹோமில் நடைபெற்ற கோடைகால ஒலிம்பிக்கில் சம்மட்டி எறிதலில் கனடாவுக்காகப் போட்டியிட்டார். அங்கு இவர் 48.39 மீட்டர்கள் எறிந்து வெள்ளிப் பதக்கத்தை வென்றார். வட்டு எறிதல் போட்டியிலும் பங்கேற்று 14வது இடம் பிடித்தார்.
# விக்ரம்காட் தாலுகா

**விக்ரம்காட் தாலுகா** (Vikramgad taluka),இந்தியாவின் மகாராட்டிரா மாநிலத்தின் பால்கர் மாவட்டத்தின் 8 தாலுகாக்களில் ஒன்றாகும்.இதன் நிர்வாகத் தலைமையிடம் விக்ரம்காட் எனும் கணக்கெடுப்பில் உள்ள ஊர் ஆகும்.  
2011 இந்திய மக்கள் தொகை கணக்கெடுப்பின் படி, இத்தாலுகா 1 கணக்கெடுப்பில் உள்ள ஊர் மற்றும் 93 வருவாய் கிராமங்களும் கொண்டது. இத்தாலுகாவின் 98% மக்கள் கிராமப்புறங்களில்வாழ்கின்றனர்.  

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, விக்ரம்காட் தாலுகாவின் மொத்த மக்கள் தொகை 137,625 ஆகும். மக்கள் தொகையில் ஆண்கள் 68,489 மற்றும் பெண்கள் 69,136 ஆக உள்ளனர். பாலின விகிதம் 1000 ஆண்களுக்கு 1,009 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 21962 - 16% ஆகும். சராசரி எழுத்தறிவு 63.78% ஆகும். மக்கள் தொகையில் பட்டியல் மக்கள் மற்றும் பழங்குடிகள் முறையே 341 மற்றும் 1,26,368 ஆகவுள்ளனர். 98% மக்கள் கிராமப்புறங்களில் வாழ்கின்றனர். இதன் மக்கள் தொகையில் இந்துக்கள் 99.26%, இசுலாமியர்கள் 0.44% மற்றும் பிறர் 0.31% ஆக உள்ளனர். இதன் பெரும்பான்மையான பேச்சு மொழி மராத்தி மொழி ஆகும்.
# கீத் ஜெ. லைட்லர்

**கீத் ஜேம்ஸ் லைட்லர்** (Keith James Laidler) (ஜனவரி 3, 1916 - ஆகஸ்ட் 26, 2003), இங்கிலாந்தில் பிறந்தவர், வேதி வினைவேகவியலில் முன்னோடியும், நொதி<nowiki/>களின் இயற்பிய வேதியியலில் நிறைய பங்களிப்புகள் செய்தவரும் ஆவார்.  

## கல்வி
லைட்லர் தனது ஆரம்பக் கல்வியை லிவர்பூல் கல்லூரியில் பெற்றார். ஆக்ஸ்போர்டு பல்கலைக்கழகத்தில் உள்ள டிரினிட்டி கல்லூரியில் தனது இளங்கலைப் பட்டத்தையும் (1934) மற்றும் முதுகலைப் பட்டத்தையும்(1938) பெற்றார். சிரில் நார்மன் ஹின்ஷெல்வுட்டின் கீழ் வேதிவினைவேகவியல் துறையில் அவரது முதுகலைப்பட்டத்தை முடித்த இவர் 1940 ஆம் ஆண்டில் பிரின்ஸ்டன் பல்கலைக்கழகத்தில் தனது முனைவர் பட்டத்தை முடித்தார். பணியாற்றிய இவர் தனது முனைவர் பட்டத்திற்கான ஆய்வுப்பணியின் போது ஹென்றி ஐரிங் மற்றும் சாமுவேல் கிளாஸ்டோன் ஆகியோருடன் தனித்த வினைவேகத்தைக் கண்டறியும் முயற்சிக்கு இதை விரிவுபடுத்தினார். ஒட்டாவாவில் ஒரு தனித்த ஆராய்ச்சியாளராக இவர் கோட்பாட்டியல் இவர் பல வேதியியல் புத்தகங்களை எழுதினார், இவற்றில் *நொதிகளின் செயல்பாட்டின் வேதிவினைவேகவியல்* என்பது பத்து ஆண்டுகளுக்கும் மேலாக இந்தக் கருத்தியல் பற்றிய தகவல்களின் மிக முக்கியமான ஆதாரமாக இருந்தது. தனது பணி ஓய்வுக்குப் பிறகு, லைட்லர் அறிவியல் வரலாற்றில் அதிகளவில் பணியாற்றினார், மேலும் இயற்பிய வேதியியல் வரலாறு மற்றும் தொழில்நுட்பத்துடனான அதன் உறவு பற்றிய புத்தகங்களை எழுதினார்.  

லைட்லர் கனடாவின் வேந்தியக் கழகத்தின் உறுப்பினராக இருந்தார், இவர் "இருபதாம் நூற்றாண்டின் முன்னோடிகளில் ஒருவராக வேதி வினைவேகவியலில் ஏற்பட்ட குறிப்பிடத்தக்க முன்னேற்றத்தில் நவீன இயக்கவியல் கோட்பாட்டை வழங்கும் நிலைமாற்ற நிலைக் கோட்பாட்டின் வளர்ச்சிக்கு வழிவகுத்தார்.  

## கௌரவங்கள்
லைட்லரின் எண்ணற்ற கௌரவங்களில் ஒட்டாவா பல்கலைக்கழகத்தின் ஆராய்ச்சிக்கான சிறந்த விருது (1971), வேதிக்கல்விக்கான கனடாவின் வேதியியல் நிறுவனம் யூனியன் கார்பைடு விருது (1974) மற்றும் குயின்ஸ் ஜூபிலி பதக்கம் (1977), நூற்றாண்டு பதக்கம் (1982), மற்றும் ஹென்றி மார்ஷல் டோரி பதக்கம் (1987), கனடாவின் வேந்தியக் கழகம், மற்றும் சைமன் ஃப்ரேசர் பல்கலைக்கழகம், பர்னபி, பிரித்தானிய கொலம்பியா, கனடா (1997) மற்றும் லெத்பிரிட்ஜ் பல்கலைக்கழகம், ஆல்பர்ட்டா, கனடாவில் இருந்து கௌரவ பட்டங்கள் (1999) இயற்பிய வேதியியல் வரலாற்றில் இவர் செய்த பணிக்காக, அமெரிக்க வேதியியல் சங்கத்தின் வேதியியல் வரலாற்றின் பிரிவு இவருக்கு "வேதியியல் வரலாற்றில் சிறந்த பங்களிப்புகளுக்காக" அதன் டெக்ஸ்டர் விருதை வழங்கியது (1996).  

லைட்லர் 1981 ஆம் ஆண்டில் ஓய்வு பெற்றார், ஆனால் பேராசிரியராக தொடர்ந்து விரிவுரையாற்றும் பணியைச் செய்தார். இவர் ஆகஸ்ட் 26, 2003 அன்று இறந்தார் 2004 ஆம் ஆண்டில், வேதியியலுக்கான கனடியன் கழகம் இவரது நினைவாக அவர்களின் நோராண்டா விருதை கீத் லைட்லர் விருது என மறுபெயரிட்டது.
# மார்க் வுட்


**மார்க் ஆண்ட்ரூ வுட்** (*Mark Andrew Wood*; பிறப்பு 11 சனவரி 1990), ஆங்கிலேயத் துடுப்பாட்ட வீரர் ஆவர். வுட் ஒரு வலது கை வேகப்பந்து வீச்சாளரும் வலது கை மட்டையாளரும் ஆவார். மார்க் வுட் சர்வதேச அளவில், அனைத்து வகைத் துடுப்பாட்டப் போட்டிகளிலும் இங்கிலாந்து துடுப்பாட்ட அணிக்காக விளையாடுகிறார். மேலும், உள்ளூர் போட்டிகளில், வுட் டர்ஹாம் கவுண்டி துடுப்பாட்ட அணிக்காக விளையாடுகிறார்.  

## உள்ளூர் போட்டிகள்
### சிறு கவுண்டிகள்
2008 இல் MCCA நாக் அவுட் டிராபியில் நோர்ஃபோக்கிற்கு எதிராக நார்தம்பர்லேண்டிற்காக கவுண்டி கிரிக்கெட்டில் வூட் அறிமுகமானார்.  

### டர்ஹாம்
2011இல், அவர் டர்ஹாம் கவுண்டி துடுப்பாட்ட அணிக்காக முதல் தரப் போட்டிகளில் அறிமுகமானார்.  

## இந்தியன் பிரீமியர் லீக்
2018 சனவரி 28 அன்று 2018 ஐபிஎல் போட்டிகளில் சென்னை சூப்பர் கிங்சு அணியால் 1.5 கோடி ரூபாய்க்கு (~£160,000) வுட் ஏலம் எடுக்கப்பட்டார்.  

## சர்வதேசப் போட்டிகள்
அவர் 8 மே 2015 அன்று,அயர்லாந்துக்கு எதிரான போட்டியில், இங்கிலாந்து தேசிய துடுப்பாட்ட அணிக்காக ஒரு நாள் துடுப்பாட்டப் போட்டிகளில் அறிமுகமானார். வுட் தனது முதல் சர்வதேச விக்கெட்டை எடுத்திருந்தாலும், அப்போட்டி மழையால் பாதிக்கப்பட்டது.  

அதே மாத இறுதியில் நியூசிலாந்துக்கு எதிரான போட்டியில், இங்கிலாந்து அணிக்காக தேர்வு போட்டியில் அறிமுகமானார். முதல் தேர்வில் வுட் மொத்தமாக 4 இலக்குகளைக் கைப்பற்றி அணியின் வெற்றிக்கு வழிவகுத்தார்.  

அவர் 2015 சூன் 23 அன்று நியூசிலாந்துக்கு எதிரான போட்டியில், இங்கிலாந்து அணிக்காக இருபது20 சர்வதேச போட்டிகளில் அறிமுகமானார். அப்போட்டியில் அவர் 3 இலக்குகளைக் கைப்பற்றினார்.  

2019இல், மேற்கத்திய தீவுகளுக்கு எதிரான ஒரு தேர்வுப் போட்டியில் ,தனது முதல் ஐவீழ்த்தலைப் பதிவு செய்தார்.  

### 2019 துடுப்பாட்ட உலகக் கோப்பை
ஏப்ரல் 2019 இல், அவர் 2019 துடுப்பாட்ட உலகக் கோப்பைக்கான இங்கிலாந்து அணியில் இடம் பெற்றார். 14 ஜூன் 2019 அன்று, மேற்கிந்தியத் தீவுகளுக்கு எதிரான போட்டியில், வுட் ஒருநாள் துடுப்பாட்டங்களில் தனது 50வது விக்கெட்டை எடுத்தார். 11 ஜூலை 2019 அன்று, ஆஸ்திரேலியாவுக்கு எதிரான அரையிறுதியில், இங்கிலாந்துக்காக வுட் தனது 50வது ஒருநாள் போட்டியில் விளையாடினார். உலகக் கோப்பையின் இறுதிப் போட்டியில், 11-வது இடத்தில் பேட்டிங் செய்த வுட், ஆட்டத்தின் கடைசி பந்தில் ரன் அவுட் ஆனதால் , ஆட்டம் சூப்பர் ஓவருக்குச் சென்றது.  

செப்டம்பர் 2021 இல், 2021 ஐசிசி ஆண்கள் டி20 உலகக் கோப்பைக்கான இங்கிலாந்து அணியில் வுட் இடம்பிடித்தார்.  

## சொந்த வாழ்க்கை
வூட் திருமணமானவர்; அவருக்கு ஒரு குழந்தை உள்ளது. அவர் தொழிலாளர் கட்சியின் ஆதரவாளர்.
# துரு வண்ண ஈப்பிடிப்பான்



**துரு வண்ண ஈபிடிப்பான்** (*Ferruginous flycatcher*)*முசிகாபா பெருஜினியா*) என்பது முசிகாபிடே குடும்பத்தில் உள்ள ஒரு வகை பறவை சிற்றினமாகும்.  
மேற்கு சிக்கிமில் உள்ள கஞ்சன்சுங்கா தேசியப் பூங்காவில்.]]  

இது வங்காளதேசம், பூட்டான், சீனா, இந்தோனேசியா, யப்பான், லாவோஸ், மலேசியா, மியான்மர், நேபாளம், பிலிப்பீன்சு, இந்தியா, சிங்கப்பூர், தைவான், தாய்லாந்து மற்றும் வியட்நாம் ஆகிய நாடுகளில் காணப்படுகிறது. இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.
# ஜவ்ஹார் தாலுகா

**ஜவ்ஹார் தாலுகா** (Jawhar taluka), இந்தியாவின் மகாராட்டிரா மாநிலத்தின் பால்கர் மாவட்டத்தின் 8 தாலுகாக்களில் ஒன்றாகும்.இதன் நிர்வாகத் தலைமையிடம் *ஜவ்ஹார்* நகரம் ஆகும். 2011 இந்திய மக்கள் தொகை கணக்கெடுப்பின் படி, இத்தாலுகா 1 நகராட்சி மன்றம் மற்றும் 108 வருவாய் கிராமங்களும் கொண்டது.  

## வரலாறு

1948-ஆம் ஆண்டு முன்னர் வரை இத்தாலுகாவின் பகுதிகள் ஜவ்கார் சமஸ்தானத்தில் இருந்தது.  

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, ஜவ்ஹார் தாலுகாவின் மொத்த மக்கள் தொகை 1,40,187 ஆகும். மக்கள் தொகையில் 69,333 ஆண்கள் மற்றும் 70,854 பெண்கள் ஆக உள்ளனர். பாலின விகிதம் 1000 ஆண்களுக்கு 1,022 பெண்கள் வீதம் உள்ளனர். 6 வயதிற்குட்பட்ட குழந்தைகள் 23284 - 17% எண்ணிக்கை ஆகும். சராசரி எழுத்தறிவு 57.42% ஆகும். மக்கள் தொகையில் பட்டியல் மக்கள் மற்றும் பழங்குடிகள் முறையே 1,445 மற்றும் 1,28,462 ஆகவுள்ளனர். 98% மக்கள் கிராமப்புறங்களில் வாழ்கின்றனர். இதன் மக்கள் தொகையில் இந்துக்கள் 96.53%, இசுலாமியர்கள் 2.47%, பௌத்தர்கள் 0.48% மற்றும் பிறர் 0.51% ஆக உள்ளனர். இதன் பெரும்பான்மையான பேச்சு மொழி மராத்தி மொழி ஆகும்.  

## இதனையும் காண்க
- ஜவ்கார் சமஸ்தானம்
# பசுநீல ஈப்பிடிப்பான்



**பசுநீல ஈப்பிடிப்பான்** (*Turquoise flycatcher*)*(யூமியாசு பானயென்சிசு)* என்பது **தீவு ஈபிடிப்பான்** என்றும் அழைக்கப்படும் பறவை முயுசிகாபிடே<nowiki/>குடும்பத்தினைச் சார்ந்த சிற்றினமாகும். இது இந்தோனேசியா மற்றும் பிலிப்பீன்சு தீவுகளில் காணப்படுகிறது. இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.
# மொகதா தாலுகா

**மொகதா தாலுகா** (Mokhada taluka), இந்தியாவின் மகாராட்டிரா மாநிலத்தின் பால்கர் மாவட்டத்தின் 8 தாலுகாக்களில் ஒன்றாகும்.2011 இந்திய மக்கள் தொகை கணக்கெடுப்பின் படி, இத்தாலுகா 59 வருவாய் கிராமங்களை மட்டும் கொண்டுள்ளது.  

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, மொகதா தாலுகாவின் மொத்த மக்கள் தொகை 83,453 ஆகும். மக்கள் தொகையில் ஆண்கள் 41,691 மற்றும் பெண்கள் 41,762 ஆக உள்ளனர். பாலின விகிதம் 1000 ஆண்களுக்கு 1,002 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 14678 - 18% ஆகும். சராசரி எழுத்தறிவு 56.48% ஆகும். மக்கள் தொகையில் பட்டியல் மக்கள் மற்றும் பழங்குடிகள் முறையே 1,622 மற்றும் 76,842 ஆகவுள்ளனர். இத்தாலுகாவின் 100% மக்கள் கிராமபுறத்தில் வாழ்கின்றனர். இதன் மக்கள் தொகையில் இந்துக்கள் 96.85%, இசுலாமியர்கள் 1.8%, பௌத்தர்கள் 1.14% மற்றும் பிறர் 0.21% ஆக உள்ளனர். இதன் பெரும்பான்மையான பேச்சு மொழி மராத்தி மொழி ஆகும்.
# புரு வன ஈப்பிடிப்பான்


**புரு வன ஈபிடிப்பான்** (*Buru jungle flycatcher*)(*யூமியாசு அடிடிடசு),* என்பது **வரி மார்பு வன ஈபிடிப்பான்** என்று அழைக்கப்படும் பழைய உலக ஈப்பிடிப்பான் பறவைச் சிற்றினமாகும். இது முயூசிகாபிடே குடும்பத்தினைச் சார்ந்த இந்தோனேசியத் தீவான புருவில் மட்டும் காணப்படும் அகணிய உயிரியாகும். இது 500 முதல் 1,500 மீட்டர் உயரமுடைய வெப்பமண்டல காடுகளில் வசித்து வருகின்றது.  

முன்னர் இந்த சிற்றினமானது *ரைனோமியாசு* பேரினத்தின் கீழ் வைக்கப்பட்டு *யூமியாசு* பேரினத்திற்கு 2010க்கு பிறகு மூலக்கூறு இனவரலாறு ஆய்வின் அடிப்படையில் மாற்றப்பட்டது. ரைனோமியாசு பலதொகுதிமரபு உயிரினத் தோற்றம் கொண்ட பேரினமாகும்.  

## பாதுகாப்பு
குறிப்பிட்ட வாழிடம், காடுகளை வெட்டுதல் மற்றும் தீவில் மனித செயல்பாடுகளை விரிவுபடுத்துதல் காரணமாக, 1994இல் பன்னாட்டு இயற்கைப் பாதுகாப்பு சங்கம் இந்தச் சிற்றினத்தினை அழிவாய்ப்பு இனமாகப் பட்டியலிடப்பட்டது. இந்த வகைப்பாடு 2000 மற்றும் 2004இல் அச்சுறு நிலையை அண்மித்த இனமாக மாற்றப்பட்டது. இந்த மாற்றத்திற்கான காரணம், இந்தப் பறவைகள் காடுகள் அழிக்கப்பட்ட பகுதிகளில் காணப்பட்டன.
# வெளிர்நீல ஈப்பிடிப்பான்



**வெளிர்நீல ஈபிடிப்பான்** (*Dull-blue flycatcher*) *(யூமியாசு சோர்தியாசு)* என்பது சிறிய வகை குருவி ஆகும். இப்பறவை மியூசிகேப்பிடே குடும்பத்தினைச் சார்ந்தது. இந்தச் சிற்றினம் முன்பு *முசிகாபா* பேரினத்தில் சேர்க்கப்பட்டிருந்தது.  

## பரவல்
இந்த சிற்றினமானது இலங்கையில் மட்டுமே காணப்படும் அகணிய உயிரியாகும். இவை மத்திய இலங்கை மலைகளில் காணப்படுகின்றது.  

## இனப்பெருக்கம்
வெளிர்-நீல ஈப்பிடிப்பான் இலையுதிர் மலைக் காடுகளில் இனப்பெருக்கம் செய்கிறது. இவை 600 மீட்டருக்கு மேல் உள்ள மலைப்பகுதிகளில் காணப்படும். பொதுவாக 900 மீட்டருக்குக் கீழே உள்ளப் பகுதிகளில் காணப்படுவதில்லை. வெளிர் நீல ஈப்பிடிப்பானின் இனப்பெருக்க காலம் மார்ச் மற்றும் ஏப்ரல் மாதமாகும்.  

கிண்ண வடிவ கூட்டினை பாசி அடுக்குகொண்ட அமைக்கின்றது . கூடு அமைவிடம் பொதுவாக நிழற்பாங்கான பாறை விளிம்பில் அமைகிறது. பொதுவாக இரண்டு அல்லது மூன்று பழுப்பு நிறப் புள்ளிகள் கொண்ட இளஞ்சிவப்பு முட்டைகளை இடுகின்றன.  

## உடலமைப்பு
இந்த சிற்றினத்தின் உடல் நீளம் 15 செ. மீ. ஆகும். இது புள்ளி ஈப்பிடிப்பான் போல வடிவுடையது. உரத்த மென்மையான ஓசையினைக் கொண்டுள்ளது. முதிர்வடைந்த குருவிகள் சாம்பல் நீலம், வெண்மையான வயிற்றுடன் காணப்படும். அகன்ற கறுப்பு ந்ற அலகிற்கும் கண்ணுக்கும் இடையில் ஒரு கருப்புத் திட்டு உள்ளது. ஆண் பெண் ஒரே மாதிரியாகத் தோன்றினாலும் பெண் ஈப்பிடிப்பானின் நிறம் சற்றும் மந்தமாகக் காணப்படும்.  

இளம் வெளிர்-நீல ஈப்பிடிப்பானின் தலை பெரிய புள்ளியுடன், வெளுத்த மற்றும் மார்பக இறகுகளுடன் அகன்ற பறக்கும் இறகுகளுடன் நீல-சாம்பல் ஓரங்களுடன் காணப்படும்.  

## உணவு
காடுகளின் வாழிடங்களை கொண்டிருந்தபோதிலும், இவற்றை எளிதாகக் காணலாம். இதன் முக்கியமாக இரையாகப் பறக்கும் பூச்சிகள், வண்டு, கம்பளிப் பூச்சி மற்றும் உள்ளிட்ட பூச்சிகளையும் பெர்ரிகளையும் சாப்பிடுகிறது.  

## கலாச்சாரத்தில்
இந்த பறவை இலங்கை 50 ரூபாய் பணத்தாளில் (2010 தொடர்) அச்சிடப்பட்டிருந்தது.
# நொ. வெள்ளாளபட்டி


**நொ. வெள்ளாளப்பட்டி** (*N. Vellalappatti*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது நொச்சிப்பட்டி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 52 கிலோமீட்டர் தொலைவிலும், ஊத்தங்கரையில் இருந்து 3 கிலோமீட்டர் தொலைவிலும், மாநிலத் தலைநகரான சென்னையிலிருந்து 245 கிலோமீட்டர் தொலைவிலும் உள்ளது.  

## மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின் படி இந்த ஊரில் மொத்த வீடுகள் 116, மொத்த மக்கள் தொகை 486 ஆகும்.
# மஞ்சள் வயிற்றுப் பூங்கொத்தி


**மஞ்சள் வயிற்றுப் பூங்கொத்தி** (*Yellow-bellied flowerpecker*)(*டைகேயம் மெலனோசாந்தம்*) என்பது பூங்கொத்திக் குடும்பமான டைகேயிடேவில் உள்ள ஒரு பறவை சிற்றினமாகும்.  

இது வங்காளதேசம், பூட்டான், சீனா, இந்தியா, லாவோஸ், மியான்மர், நேபாளம், தாய்லாந்து மற்றும் வியட்நாம் ஆகிய நாடுகளில் காணப்படுகிறது. இதன் இயற்கையான வாழிடம் மிதவெப்பமண்டல காடுகள் மற்றும் வெப்பமண்டல அல்லது வெப்பமண்டல ஈரமான மலைக் காடுகள் ஆகும்.
# வெங்கடதாம்பட்டி


**வெங்கடதாம்பட்டி** (*Vengadathanpatti*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது வேங்கடதம்பட்டி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 47 கிலோமீட்டர் தொலைவிலும், ஊத்தங்கரையில் இருந்து 1 கிலோமீட்டர் தொலைவிலும் தொலைவிலும் உள்ளது.  

## மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின் படி இந்த ஊரில் மொத்த வீடுகள் 716, மொத்த மக்கள் தொகை ஆகும்.  

## மேற்கோள்
# வெங்கடபுரம்


**வெங்கடபுரம்** (*Venkatapuram*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது வெங்கடபுரம் ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 30 கிலோமீட்டர் தொலைவிலும், ஊத்தங்கரையில் இருந்து 17 கிலோமீட்டர் தொலைவிலும் உள்ளது.  

## மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின் படி இந்த ஊரில் மொத்த வீடுகள் 46, மொத்த மக்கள் தொகை 205 ஆகும்.  

## மேற்கோள்
# லெக்கி பூங்கொத்தி


**லெக்கி பூங்கொத்தி** (*Legge's flowerpecker*)(*டைகேயம் வின்சென்சு*) அல்லது **வெள்ளை தொண்டை பூங்கொத்தி** என்பது சிறிய குருவி ஆகும். இது இலங்கையில் மட்டும் வாழக்கூடிய அகணிய உயிரியாகும். ஆத்திரேலியா பறவையியல் வல்லுநரான வில்லியம் வின்சென்ட் லெக்கியின் நினைவாகப் பெயரிடப்பட்டது.  

லெக்கி பூங்கொத்தி காடுகள் மற்றும் தோட்டங்கள் உட்பட மரங்கள் நன்கு நிறைந்த வாழிடங்களில் இனப்பெருக்கம் செய்யும் பொதுவான பறவையாகும். மரங்களில் தொங்கிக்கொண்டிருக்கும் பணப்பை போன்ற தன்னுடைய கூட்டில் இரண்டு முட்டைகள் வரை இடும்.  

## விளக்கம்

இது மிகச் சிறிய குருவி வகை ஆகும். ஆனால் ஒப்பீட்டளவில் அளவு நீளமுடையது. இதன் எடை எடை தோராயமாக . குட்டையான வால், குறுகிய தடித்த வளைந்த அலகு மற்றும் குழல் போன்ற நாக்கினை உடையது. குழல் போன்ற நாக்கமைப்பானது இதன் உணவில் அமிர்தத்தின் முக்கியத்துவத்தைப் பிரதிபலிக்கின்றன. இருப்பினும் பெர்ரி, சிலந்தி மற்றும் பூச்சிகளைக் கூட உணவாக உண்ணுகின்றன.  

ஆண் பூங்கொத்தி நீல-கருப்பு மேல் பகுதியுடன், வெள்ளை தொண்டை மற்றும் மேல் மார்பகம் மற்றும் மஞ்சள் கீழ் மார்பகம் மற்றும் தொப்பையுடன் காணப்படும். பெண் பறவை மந்தமான, ஆலிவ்-பழுப்பு மேல் பகுதிகளுடன் காணப்படும்.  

## கலாச்சாரத்தில்
இலங்கையில் இந்தப் பறவையினை சிங்கள மொழியில் லங்கா பிலச்சா (ලංකා පිලච්ච) என்று அழைக்கின்றனர். இலங்கையின் ஒரு ரூபாய் தபால் தலையில் இதன் உருவம் அச்சிடப்பட்டது.
# பலேடியம்(II) சல்பைடு



**பலேடியம்(II) சல்பைடு** (*Palladium(II) sulfide*) என்பது PdS என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பலேடியமும் கந்தகமும் சேர்ந்து இச்சேர்மம் உருவாகிறது. பிற பலேடியம், பிளாட்டினம் சால்கோசனைடுகள் போல பலேடியம்(II) சல்பைடும் சிக்கலான கட்டமைப்பையும் மின்னியல், காந்தவியல் பண்புகளையும் கொண்டுள்ளது.  

## தயாரிப்பு
பலேடியம் +2 என்ற ஆக்சிசனேற்ற நிலையில் உள்ள சேர்மத்தின் நீரிய கரைசலில் ஐதரசன் சல்பைடு வாயுவைச் செலுத்தும் போது பலேடியம்(II) சல்பைடு உருவாகிறது.:  

:Pd<sup>2+</sup> + H<sub>2</sub>S → PdS + 2H<sup>+</sup>  

1813 ஆம் ஆண்டில் வேதியியலாளர் பெர்சிலியசு பலேடியத்தை நேரடியாக கந்தகத்துடன் சேர்த்து வினைபுரியச் செய்தும் இதை தயாரித்தார்.  

:Pd + S → PdS  

## கட்டமைப்பு
பலேடியம்(II) சல்பைடின் படிகக் கட்டமைப்பானது தோராயமாக சதுரத்தள பலேடியம் மையங்களும் நான்முகி கந்தக மையங்களும் கொண்டதாக படிகமாகிறது.  

## வினைகள்
மிகையளவு கந்தகத்துடன் பலேடியம்(II) சல்பைடு சேர்க்கப்பட்டு சூடுபடுத்தப்பட்டால் பலேடியம் இரு சல்பைடு உருவாகிறது:  

:PdS + S → PdS<sub>2</sub>  

## தொடர்புடைய சேர்மங்கள்
Pd-S பிணைப்பு கொண்ட Pd4S, Pd2.8S, Pd2.2S,PdS2 போன்ற வேறு பல சேர்மங்களும் அறியப்படுகின்றன. பிராக்கைட்டு என்ற கனிமம் (Pt, Pd, Ni)S என்ற தனிம இயைபை கொண்டு PdS உடன் உருவொத்த சேர்மமாக உள்ளது.
# மஞ்சள் மார்பு பூங்கொத்தி


**மஞ்சள் மார்பு பூங்கொத்தி** (*Yellow-breasted flowerpecker*)*(பிரினோசிலசு மாகுலேடசு)* என்ற சிற்றினம் பறவை குடும்பத்தில் டைகேயிடேயினைச் சார்ந்தது. இது புரூணை, இந்தோனேசியா, மலேசியா, மியான்மர், சிங்கப்பூர் மற்றும் தாய்லாந்து ஆகிய நாடுகளில் காணப்படுகிறது. இதன் இயற்கை வாழிடம் மிதவெப்பமண்டல அல்லது வெப்பமண்டல ஈரத் தாழ் நில காடுகள் மற்றும் மிதவெப்பமண்டல அல்லது வெப்பமண்டல ஈர மலைக் காடுகள் ஆகும்.
# குள்ள ஆந்தைகள்



**குள்ள ஆந்தைகள்**, (*Pygmy owl*) *கிளாசிடியம்* எனும் பேரினத்தைச் சேர்ந்தவை. இவை வழக்கமான ஆந்தை குடும்பமான இசுட்ரிஜிடே சேர்ந்தவை. உலகெங்கிலும் 29 சிற்றினங்களைக் கொண்டுள்ளது. இவை பெரும்பாலும் சிறிய ஆந்தைகள் வகையின. பெரும்பாலான இந்த ஆந்தை இனங்கள் இரவாடுதல் வகையின. இந்த ஆந்தைகளின் முக்கிய உணவாகப் பெரிய பூச்சிகள் மற்றும் சிறிய இரைகள் உள்ளன.  

## வகைப்பாட்டியல்
*கிளாசிடியம்* பேரினமானது 1826-ல் ஜெர்மன் விலங்கியல் வல்லுநரான பிரடிரிச் போயி என்பவரால் அறிமுகப்படுத்தப்பட்டது. 1840ஆம் ஆண்டில் ஜார்ஜ் ராபர்ட் கிரே என்பவரால் இந்தப் பேரினத்தின் மாதிரி இனமாக யூரேசிய குள்ள ஆந்தை ஆகும். "குள்ள ஆந்தை" என்பது பண்டைய கிரேக்கச் சொல்லான *கிளாக்கிடிய*னிலிருருந்து இந்த பேரினத்தின் பெயர் பெறப்பட்டது. இது "ஆந்தை" என்று பொருள்படும் *கிளாக்ஸ்* என்பதிலிருந்து தோன்றியதாகும்*.*  

2019-ல் வெளியிடப்பட்ட ஆந்தைகள் குறித்த மூலக்கூறு இனவரலாறு ஆய்வு வெளியிடப்பட்டது. வடக்கு பருந்து கோட்டான் *(சுர்னியா அல்லுலா)* *கிளாசிடியம்* பேரினத்தின் சகோதர பேரினமாகும்*.*  

## சிற்றினங்கள்
இந்த இனத்தில் 29 உயிரினங்கள் உள்ளன:  

- யூரேசிய குள்ள ஆந்தை (*கிளாசிடியம் பாசெரினம்)*
- முத்து-புள்ளி ஆந்தை (*கிளாசிடியம் பெர்லாட்டம்)*
- செம்மார்பு ஆந்தை (*கிளாசிடியம் டெப்ரோனோட்டம்)*
- ஜோசுடெடி வரி ஆந்தை (*கிளாசிடியம்* *ஜோசுடெடி)*
- ஆசிய வரி ஆந்தை (*கிளாசிடியம் குக்குலோயிட்ஸ்)*
- சாவகம் ஆந்தை (*கிளாசிடியம் காஸ்டானோப்டெரம்)*
- சிறிய காட்டு ஆந்தை (*கிளாசிடியம் ரேடியட்டம்)*
- கஷ்கொட்டை ஆதரவு ஆந்தை (*கிளாசிடியம் காஸ்டனோட்டம்)*
- ஆப்பிரிக்க வரி ஆந்தை (*கிளாசிடியம் கேப்பென்சி)*
- ஆல்பர்டைன் ஆந்தை (*கிளாசிடியம் ஆல்பர்டினம்)*
- வடக்குக் குள்ள ஆந்தை (*கிளாசிடியம் கலிபோர்னிகம்)*
- மலை குள்ள ஆந்தை (*கிளாசிடியம் க்னோமா)*
- பாஜா குள்ள ஆந்தை (*கிளௌசிடியம் ஹோஸ்கின்ஸி* )
- குவாத்தமாலா குள்ள ஆந்தை (*கிளாசிடியம் கோபனன்ஸ்)*
- கோஸ்டாரிகன் குள்ள ஆந்தை *(கிளாசிடியம் கோஸ்டரிகனம்)*
- மேக-காடு குள்ள ஆந்தை (*கிளௌசிடியம் நுபிகோலா* )
- ஆண்டியன் குள்ள ஆந்தை *(கிளாசிடியம் ஜார்டானி)*
- யுங்காஸ் குள்ள ஆந்தை, *(கிளாசிடியம் பொலிவியானம்)*
- கோலிமா குள்ள ஆந்தை, *(கிளாசிடியம் பால்மரம்)*
- தமௌலிபாஸ் குள்ள ஆந்தை *(கிளாசிடியம் சான்செசி)*
- மத்திய அமெரிக்க குள்ள ஆந்தை *(கிளாசிடியம் கிரிசெய்செப்சு)*
- மிதவெப்பமண்டல குள்ள ஆந்தை *(கிளாசிடியம் பார்கேரி)*
- அமேசானிய குள்ள ஆந்தை *(கிளாசிடியம் ஹார்டி)*
- கிழக்கு பிரேசிலிய குள்ள ஆந்தை *(கிளாசிடியம் மினுட்டிசிமம்)*
- பெர்னாம்புகோ குள்ள ஆந்தை (*கிளாசிடியம் மூரோரம்* )
- பெருஜினஸ் குள்ள ஆந்தை (*கிளாசிடியம் பிரேசிலியனம்)*
- பசிபிக் குள்ள ஆந்தை (*கிளாசிடியம் பெருவானம்)*
- ஆத்திரேலிய குள்ள ஆந்தை (*கிளாசிடியம் நானா)*
- கியூபா குள்ள ஆந்தை (*கிளாசிடியம்* *சிஜு)*

## புதைபடிவ மாதிரிகள்
குரோச்சின் குள்ள ஆந்தை (*கிளாசிடியம்* *குரோச்கினி* ) என்பது லா ப்ரியா தார் பிட்சிலிருந்து அறியப்பட்ட தொல்லுயிர் எச்ச சிற்றினமாகும். இது குவாட்டர்னரி அழிவின் போது அழிந்து போயிருக்கலாம். வரலாற்றுக்கு முந்தைய சிற்றினமான *"கிளாசிடியம் டைகின்சோனி* தற்பொழுது வளை ஆந்தை ஆகும். இது புரோவிடெண்டேவின் புதைபடிம துணைச்சிற்றினமாக இருக்கலாம். போலந்தில் உள்ள பிந்தைய பிளியோசீன் படிவுகளிலிருந்து உறுதிப்படுத்தப்படாத *கிளாசிடிய*த்தின் எலும்புகள் மீட்கப்பட்டுள்ளன.
# இன்ஸ்பெர்க் வினை

**ஹின்ஸ்பெர்க் வினை (Hinsberg reaction)** என்பது ஓரிணைய, ஈரிணைய மற்றும் மூவிணைய அமீன்களைக் கண்டறிவதற்கான ஒரு சோதனை ஆகும். இந்தச் சோதனையில், நீரிய காரக்கரைசல் (KOH அல்லது NaOH) முன்னிலையில் அமீனானது, ஹின்ஸ்பெர்க் வினைக்காரணியுடன் நன்கு குலுக்கப்படுகிறது. சோடியம் ஐதராக்சைடு கரைசல் மற்றும் பென்சீன்சல்போனைல் குளோரைடு ஆகியவற்றின் நீர்க்கரைசலால் ஆன வினைக்காரணி வினைத்தளப்பொருளுடன் சேர்க்கப்படுகிறது. ஒரு ஓரிணைய அமீனானது இந்த வினைக்காரணியுடன் கரையக்கூடிய சல்போனமைடு உப்பை உருவாக்கும். இந்த உப்பின் அமிலமயமாக்கல் பின்னர் முதன்மை அமினின் சல்போனமைடைத் துரிதப்படுத்துகிறது. இதே வினையில் ஒரு ஈரிணைய அமீன் நேரடியாக கரையாத சல்போனமைடை உருவாக்கும். ஒரு மூவிணைய அமீன் அசல் வினைக்காரணியுடன் (பென்சீன் சல்போனைல் குளோரைடு) வினைபுரியாது மற்றும் கரையாத நிலையில் இருக்கும். நீர்த்த அமிலத்தைச் சேர்த்த பிறகு இந்த கரையாத அமீன் கரையக்கூடிய அம்மோனியம் உப்பாக மாற்றப்படுகிறது. இந்த வழியில் வினையானது மூன்று வகையான அமீன்களை வேறுபடுத்தி அறிய உதவுகிறது.  

மூவிணைய அமீன்கள் பல்வேறு நிலைகளின் கீழ் பென்சீன்சல்போனைல் குளோரைடுடன் வினைபுரிய முடியும்; மேலே விவரிக்கப்பட்ட சோதனை முழுமையானது அல்ல. அமீன்களுக்கான ஹின்ஸ்பெர்க் சோதனையானது வினை வேகம், செறிவு, வெப்பநிலை மற்றும் கரைதிறன் ஆகியவற்றை கணக்கில் எடுத்துக் கொள்ளும்போது மட்டுமே செல்லுபடியாகும்.  

ஹின்ஸ்பெர்க் வினை முதன்முதலில் 1890 ஆம் ஆண்டில் ஆஸ்கார் ஹின்ஸ்பெர்க்கால் குறிப்பிடப்பட்டது.  

## வினை வழிமுறைகள்
அமீன்கள் சல்போனைல் குளோரைடு எலக்ட்ரான் கவர்பொருளைத் தாக்கி, குளோரைடை இடமாற்றம் செய்வதில் கருக்கவர் பொருள்களாக செயல்படுகின்றன. ஓரிணைய மற்றும் ஈரிணைய அமீன்களின் விளைவாக உருவாகும் சல்போனமைடுகள் குறைந்த அளவே கரையக்கூடியவை மற்றும் கரைசலில் இருந்து திடப்பொருட்களாக வீழ்படிவாகின்றன:  

: PhSO <sub>2</sub> Cl + 2 RR'NH → PhSO <sub>2</sub> NRR' + [RR'NH <sub>2</sub> <sup>+</sup> ]Cl <sup>-</sup>  

ஓரிணை அமீன்களுக்கு (R' = H), நீரில் கரையக்கூடிய சல்போனமைடு உப்பை (Na[PhSO <sub>2</sub> NR]) கொடுக்க, ஆரம்பத்தில் உருவாக்கப்பட்ட சல்போனமைடு காரத்தால் புரோட்டான் நீக்கம் செய்யப்படுகிறது:  

: PhSO <sub>2</sub> N(H)R + NaOH → Na <sup>+</sup> [PhSO <sub>2</sub> NR <sup>-</sup> ] + H <sub>2</sub> O  

மூவிணைய அமீன்கள் சல்போனைல் குளோரைடு வினைபடு தொகுதியின் நீராற்பகுப்பை ஊக்குவிக்கின்றன. இது நீரில் கரையக்கூடிய சல்போனேட் உப்புகளை வழங்குகிறது.  

: PhSO <sub>2</sub> Cl + R <sub>3</sub> N + H <sub>2</sub> O → R <sub>3</sub> NH <sup>+</sup> [PhSO − − ] + HCl
# கெத்தாரிடிபார்மிசு


**கெத்தாரிடிபார்மிசு** (*Cathartiformes***)** எனும் பறவை வரிசையில் வேட்டைப் பறவைகள் அல்லது கொன்றுண்ணிப் பறவைகள் அடங்கும். இவை புதிய உலக பிணந்தின்னிக் கழுகு மற்றும் தற்போது அழிந்துவிட்ட தெராடோர்னித்திடே குடும்பத்தினை உள்ளடக்கியது. வேட்டைப் பறவைகள் அசிபித்ரிபார்மசு (கழுகுகள் மற்றும் பருந்துகளை உள்ளடக்கியது) வரிசையில் பெரும்பாலான வகைப்பாட்டியல் அறிஞர்களால் வகைப்படுத்தப்பட்டுள்ளன. கடந்த காலத்தில், இவை டிஎன்ஏ-டிஎன்ஏ கலப்பினம் மற்றும் உருவவியல் அடிப்படையில் சிகோனிபார்மிசு வரிசையின் நாரைகளின் சகோதர குழுவாகக் கருதப்பட்டன.
# அவர் எனக்கே சொந்தம்

**அவர் எனக்கே சொந்தம்** (*Avar Enakke Sontham*) 1977 இல் வெளிவந்த இந்தியத் தமிழ்த் திரைப்படமாகும். இப்படம் பஞ்சு அருணாசலம் கதை வசனத்திலும், பட்டு இயக்கத்திலும் வெளிவந்தது. இப்படத்தில் ஜெய்சங்கர், ஸ்ரீவித்யா, படாபட் ஜெயலட்சுமி, ஒய். விஜயா, தேங்காய் சீனிவாசன், வி. கே. ராமசாமி, விஜயகுமார் ஆகியோர் நடித்திருந்தனர்.  

## நடிகர்கள்
- ஜெய்சங்கர்
- ஸ்ரீவித்யா
- படாபட் ஜெயலட்சுமி
- ஒய். விஜயா
- தேங்காய் சீனிவாசன்
- வி. கே. ராமசாமி
- விஜயகுமார்

## பாடல்கள்
இப்படத்தில் கண்ணதாசன், பஞ்சு அருணாசலம் இயற்றிய பாடல்களுக்கு இளையராஜா இசையமைத்திருந்தார்.
# எஸ். இராகவானந்தம்


**எஸ். இராகவானந்தம்** (1917–1999) என்பவர் இந்திய அரசியல்வாதியும், அஇஅதிமுகவின் முன்னாள் பொதுச்செயலாளாரும் ஆவார். 1977, 1980இல் அமைத்த ம. கோ. இராமச்சந்திரனின் அமைச்சரவைகளில் தொழிலாளர்துறை அமைச்சராக இருந்தார். 1968, 1977 மற்றும் 1988 ஆகிய ஆண்டுகளில் தமிழ்நாடு சட்ட மேலவை உறுப்பினராக மூன்று முறை தேர்ந்தெடுக்கப்பட்டார்.  

## அரசியல் வாழ்க்கை
ராகவானந்தம் 1968 முதல் 1971 வரை திமுக பிரதிநிதித்துவப்படுத்தும் சட்ட மேலவை உறுப்பினராக பணியாற்றினார். 1972ல் திமுக ம.கோ.ராவை நீக்கியபோது அவர் தொடங்கிய அதிமுகவில் சேர்ந்து விட்டார் ராகவானந்தம்.  
அந்தக் கோபத்தில் தனது எம்.எல்.சி. பதவியை இவர் ராஜினாமா செய்து விட்டதாக ஒரு கடிதம் அன்றைய மேலவைத் தலைவரிடம் தரப்பட்டது.  
ஆனால் தான் விலகல் கடிதத்தை எழுதவில்லை என்று ராகவானந்தம் மறுத்தார். ம.கோ.ராவிற்கு அடுத்த மூத்த தலைவர்களில் ஒருவராக இருந்தவர். ராகவானந்தம் 1977 மற்றும் 1980 இல் எம்ஜிஆர் அமைச்சரவையில் தொழிலாளர் துறை அமைச்சரானார். ஆரம்ப காலத்தில் அதிமுக பொதுச்செயலாளராக இருந்த ம.கோ.ரா, முதல்வரானதும் பொதுச்செயலாளர் பதவியை நாவலர் நெடுஞ்செழியன், ப. உ. சண்முகம் ஆகியோருக்கு வழங்கினார். இவர்களுக்கு அடுத்து இவர்களின் சகாவான ராகவானந்திற்கு பொதுச்செயலாளர் பதவியை வழங்கினார். இவர் அந்த பதவியில் 1985-1986 வரை இருந்தார். 1988ல் கட்சி பிளவுபட்ட பிறகு, இவர் அதிமுக ஜா(ஜானகி) அணியின் துணை பொதுச்செயாலாளராகவும் பதவி ஆற்றினார். 1989 பிப்ரவரியில் ஜெயலலிதா தலைமையில் அதிமுக ஐக்கியமான பிறகு, கட்சியின் துணைப் பொதுச் செயலாளராகத் தொடர்ந்தார். 1990ல் மீண்டும் திமுகவில் இணைந்தார்.
# யூபலினோஸ்


**யூபலினோஸ்** (*Eupalinos*, ) அல்லது மெகாராவின் **யூபலினோஸ்** என்பவர் பண்டைய கிரேக்க பொறியாளர் ஆவார். இவர் சாமோஸ் தீவில் உள்ள யூபலினோசின் சுரங்கப்பாதையை கிமு 6 ஆம் நூற்றாண்டில் அமைத்தவர் ஆவார்.  

அந்தச் சுரங்கப்பாதையானது கிமு 550 மற்றும் 530 க்கு இடையில் அமைக்கப்பட்டது ஆகும். அது வரலாற்றில் அறியப்பட்ட இரண்டாவது சுரங்கப்பாதையாகும். இது இரு முனைகளிலிருந்தும் தோண்டப்பட்டது மேலும் அவ்வாறு செய்வதில் வடிவியல் அடிப்படையிலான அணுகுமுறை முதலில் பயன்படுத்தப்பட்டது. அந்த சுரங்கம் அமைக்கபட்ட காலத்தின் மிக நீளமான சுரங்கப்பாதையாக அது இருந்ததால் யூபலினோசின் சுரங்கப்பாதை பண்டைய பொறியியலின் முக்கிய சாதனையாக கருதப்படுகிறது. இது சமோசின் சர்வாதிகாரியான பாலிகிரேட்சின் கட்டளையினால் கட்டப்பட்டது. அச்சரங்கமானது குறிப்பிடத்தக்க அளவாக நீளமானது. அது ஒரு மலையின் அடிவாரத்தில் உள்ள சுண்ணாம்புக் கல் வழியாக குடையப்பட்டு நகரத்திற்கு தேவைப்பட்ட தண்ணீரைக் கொண்டு வர பயன்படுத்தபட்டது; இந்த சுரங்கப்பாதை இன்னும் உள்ளது.  

கிரேக்க வரலாற்றாசிரியர் எரோடோட்டசு தனது *Histories* நூலில் (3.60) சுரங்கப்பாதையை குறித்து சுருக்கமாக விவரிக்கிறார் மற்றும் மெகாராவின் யூபலினோசை அதன் கட்டிடக் கலைஞர் என்று அழைக்கிறார்:  

யூபலினோஸ் வரலாற்றில் முதல் நீர்ம பொறியியலாளராகக் கருதப்படுகிறார், இவரது பெயர் தவிர, இவரைப் பற்றி வேறு எதுவும் தெரியவில்லை.  

ஏதென்சுக்கும் கொரிந்துக்கும் இடையிலான புதிய விரைவு நெடுஞ்சாலையின் இணைப்பை எளிதாக்குவதற்காக, அண்மையில் கொரிந்தியாவில் உள்ள ஜெரனியா மலைகளின் கீழ் யூபலினோசின் பெயர் சூட்டபட்ட ஒரு பெரிய சுரங்கப்பாதை கட்டப்பட்டது. இந்த விரைவுச் சாலையில் ஒரே அகலம் கொண்ட மூன்று அடுத்தடுத்த சுரங்கங்களில் இதுவே மிக நீளமானது.
# பண்டா இராச்சியம்


**பண்டா இராச்சியம்** (Banda state) இந்தியாவின் உத்தரப் பிரதேசம் மாநிலத்தின், புந்தேல்கண்ட் பகுதியில் 1790 முதல் 1858-ஆண்டு முடிய செயல்பட்ட ஒரு சுதேச சமஸ்தானம் ஆகும். பண்டா இராச்சியம் மராட்டியப் பேரரசுக்கு கப்பம் கட்டும் சிற்றரசாக இருந்தது. இந்த இராச்சியத்தை நிறுவியவர் முதலாம் அலி பகதூர் (1790–1802) ஆவார். பிரித்தானிய இந்தியாவிற்கு எதிரான 1857-ஆம் ஆண்டில் நடைபெற்ற முதலாம் விடுதலைப் போராட்டத்தில் பண்டா இராச்சியமும் பங்கேற்றினர். மேலும் அவகாசியிலிக் கொள்கையின் படி இந்த இராச்சியம் 1858-ஆம் ஆண்டில் கலைக்கப்பட்டு பிரித்தானிய இந்தியாவுடன் இணைக்கப்பட்டது.  

1881-ஆம் ஆண்டின் மக்கள்தொகை கணக்கெடுப்பின் படி, பண்டா இராச்சியத்தின் மக்கள் தொகை 6,98,608 ஆகும்.  

## வரலாறு
மராத்தியப் பேரரசின் பேஷ்வா பாஜிராவ்-மஸ்தானிக்கு பிறந்த பேரனும், சாம்செர் பகதூரின் மகனுமான முதலாம் அலி பகதூர் 1790-ஆண்டில் பண்டா இராச்சியத்தை தன்னாட்சியுடன் நிறுவினார். இவரது வழித்தோன்றலான இரண்டாம் அலி பகதூர் ஆட்சியின் போது பாண்டா இராச்சியம் 1857-ஆம் ஆண்டில் நடைபெற்ற முதலாம் விடுதலைப் போராட்டத்தில் பங்குபற்றியது. மேலும் அவகாசியிலிக் கொள்கையின் படி பாண்ட இராச்சியத்தை 1858-ஆம் ஆண்டில் பிரித்தானிய இந்தியாவுடன் இணைத்தனர்.  
## ஆட்சியாளர்கள்
- முதலாம் அலி பகதூர் (1790–1802)
- சுல்பிகர் அலி (1802)
- இரண்டாம் சாம்செர் பகதூர் (1802–1825)
- சுல்பிகர் அலி(1823–1850)
- இரண்டாம் அலி பகதூர் (1850–1858)

## இந்தனையும் காண்க
- மன்னர் அரசு (பிரித்தானிய இந்தியா)
- இந்திய மன்னராட்சி அரசுகளின் பட்டியல்
# மோதிரகண்ணி



**மோதிரக்கண்ணி** (*Hugonia mystax*) என்பது லினேசி குடும்பத்தில் உள்ள ஒரு வகை தாவரமாகும். இது முக்கியமாக தீபகற்ப இந்தியா மற்றும் இலங்கையின் வறண்ட காடுகளில் காணப்படுகிறது. இது ஒரு வறண்ட புதர் தாவரமாகும். மழைக்காலத்தில் மஞ்சள் பூக்கள் மற்றும் ஆரஞ்சு முதல் சிவப்பு நிற பழங்களை கொண்டிருக்கும். இதன் கிளைகளின் அடிப்பகுதியில் இலைகள் அற்று இருக்கும். அதற்கு பதிலாக மீசையை ஒத்திருக்கும் ஒரு ஜோடி வளைந்த முட்கள் உள்ளன. இது *மீசைக்கான* லத்தீன் பெயரான மிஸ்டாக்ஸ் என்ற சொல் அடைமொழியாக இத்தாவரத்துக்கான தாவரவியல் பெயரில் இடம்பெற்றுள்ளது.  

இதற்கான தமிழ் பெயரான மோதிர-கண்ணி என்ற பெயரானது, மோதிரத்தை ஒத்திருக்கும் வளைந்த முட்களைக் குறிக்கிறது. இத்தாவரத்தின் வேர்கள் துவர்ப்பும், கசப்பும் கொண்டது .மேலும் இது காய்ச்சல், வெர்மினோசிஸ் மற்றும் அழற்சிகளுக்கு சிகிச்சையளிக்கப் பயன்படுகிறது.  

தீபகற்ப இந்தியாவின் தெற்கே மகாராட்டிரா முதல் ஒடிசா வரையிலான வறண்ட புதர் மற்றும் வெப்பமண்டல வறண்ட பசுமையான காடுகளில் இந்த இனம் பொதுவாக காணப்படுகிறது. குடாநாட்டின் சில பகுதிகளில் வருடத்திற்கு இரண்டு முறை மழைக்கு ஏற்ப பூக்கும். இதன் பூக்கள் *அபிஸ்* தேனீக்களால் மகரந்தச் சேர்க்கை செய்யப்படுகின்றன. இதன் பழங்களை பறவைகள் உண்கின்றன, விதைகளை அவை பரப்புகின்றன. இத்தவர இலைகள் பாரம்பரிய மருத்துவத்தில் பயன்படுத்தப்படுகிறது மற்றும் அழற்சி எதிர்ப்பு மருந்தாக பயன்படுத்தப்படுகிறது.
# தொரந்தோ எரெக்டா


**தொரந்தோ எரெக்டா** (*Duranta erecta*) என்பது மெக்சிகோவிலிருந்து தென் அமெரிக்கா மற்றும் கரீபியன் வரை உள்ள வெர்பெனாசியே குடும்பத்தைச் சேர்ந்த ஒரு பூக்கும் புதர் தாவரம் ஆகும். இது உலகெங்கிலும் உள்ள வெப்பமண்டல மற்றும் மிதவெப்ப மண்டல தோட்டங்களில் ஒரு அலங்கார தாவரமாக பரவலாக வளர்க்கப்படுகிறது. மேலும் பல இடங்களில் இயற்கையாக வளரும் தாவரமாக மாறியுள்ளது. இது **கோல்டன்** **டியூ டிராப்**, **பிஜியன் பெர்ரி,** ஸ்கைஃப்ளவர் ஆகிய பொதுவான பெயர்களாலும் அழைக்கப்படுகிறது.  

## விளக்கம்

*தொரந்தா எரெக்டா* பரந்த அளவில் வளரும் புதர் அல்லது (அரிதாக) ஒரு சிறிய மரம் ஆகும். இது உயரம் வரை வளரக்கூடியது. மேலும் அதே சம அகலத்திற்கு பரவக்கூடியது. இதன் இலைகள் வெளிர் பச்சை நிறமாகவும், நீள்வட்டத்திலிருந்து முட்டை வடிவமாகவும், எதிரெதிராகவும், 7.5 செமீ (3.0 அங்) நீளமும், 3.5 செமீ (1.4 அங்) அகலமும், 1.5 செமீ இலைக்காம்பு கொண்டதாகவும் இருக்கும்.  

இதன் மலர்கள் இள நீலம் அல்லது சுகந்தி நிறத்தில், அடர்த்தியான கொத்துச் சரமாக வளைந்து அல்லது தொங்கியவாறு இருக்கும். இது கோடை காலத்தில் பூக்கும். இதன் பழமானது, 11 மிமீ (0.43 அங்குலம்) விட்டம் கொண்டதாகவும், பல விதைகளைக் கொண்ட சிறிய உருண்டையான மஞ்சள் அல்லது ஆரஞ்சு நிற கனியாக இருக்கும்.  

## வகைபிரித்தல்
பதினைந்தாம் நூற்றாண்டைச் சேர்ந்த இத்தாலிய தாவரவியலாளர் காஸ்டோர் தோரந்தோவின் நினைவாக இதன் பேரினப் பெயர் சூட்டப்பட்டது. இதன் அறிவியல் பெயரில் உள்ள எரெக்டா என்ற குறிப்பிட்ட அடைமொழிக்கு லத்தின் மொழியில் "நிமிர்ந்து" என்று பொருள். இந்த தாவரம் லத்தீன் மொழியில் இருந்து "creeping" என்பதற்கு *D. repens* என்றும் அழைக்கப்படுகிறது. இதன் பிந்தைய பெயர் முதலில் சிறிய-இலைகள் கொண்ட இனங்களை அடையாளம் காண பயன்படுத்தப்பட்டது.  

## சூழலியல்
*தொரந்தா எரெக்டா* அமெரிக்காவின் மெக்சிகோ மற்றும் கரீபியன் தெற்கில் பிரேசில் மற்றும் அர்ஜென்டினா வரை பூர்வீகமாக கொண்டது. புளோரிடா, லூசியானா, டெக்சஸ், அரிசோனா, கலிபோர்னியா ஆகிய இடங்களில் உள்ள இந்த தாவரம் தென் அமெரிக்காவைச் சேர்ந்ததா அல்லது கடல் மட்டத்திலிருந்து 40-1100 மீட்டர் உயரத்தில் அறிமுகப்படுத்தப்பட்ட இனமா என்பது குறித்து சில விவாதங்கள் உள்ளன.  

இது இயற்கையான நிலையில், பொதுவாக முழு சூரிய ஒளிமிக்க அல்லது ஈரமான, உள்நாட்டில் பாறை அல்லது மணல் நிறைந்த கடலோரப் பகுதிகளில் வளரும். முதிர்ச்சிக்கு முன், இத்தாவரமானது ஆண்டுக்கு அரை மீட்டர் வரை வளரும்.  

## சாகுபடி
இது வெப்பமண்டல மற்றும் சூடான மிதவெப்ப மண்டல பகுதிகள் முழுவதும் ஒரு அலங்கார தாவரமாக வளர்க்கப்படுகிறது. இதன் அழகான பூக்கள் மற்றும் பழங்கள் தோட்டங்களில் விரும்பி வளர்க்கத்தக்கதாக மாற்றுகின்றது. இதன் பூக்கள் பட்டாம்பூச்சிகள் மற்றும் ஓசனிச்சிட்டு போன்றவற்றை ஈர்க்கின்றன.  

### ஆக்கிரமிப்பு திறன்
ஆத்திரேலியா, தெற்காசியா, சீனா, தென்னாப்பிரிக்கா, ஹவாய், பிஜி, பிரெஞ்சு பொலினீசியா ஆகிய நாடுகளில் இந்த தாவரம் ஒரு ஆக்கிரமிப்பு இனமாக அடையாளம் காணப்பட்டுள்ளது. ஆனால் இது அறிமுகப்படுத்தபட்ட மற்ற வாழ்விடங்களில் ஆக்கிரமிப்பு இனமாகவில்லை.  

## பண்புகள்
இத்தாவரத்தின் இலைகள் மற்றும் பழுக்காத கனிகள் நச்சுத்தன்மையுடையது. மேலும் குழந்தைகள், நாய்கள், பூனைகளை கொன்றது உறுதிப்படுத்தப்பட்டுள்ளது. இருப்பினும், பாடும்பறவைகள் தீய விளைவுகள் இல்லாமல் இதன் பழங்களை சாப்பிடுகின்றன.  

## காட்சியகம்
# மெல்லிய அலகு மாங்குயில்


**மெல்லிய-அலகு மாங்குயில்** (*Slender-billed oriole*)*(ஓரியோலசு தெனுரோசுடிரசு)* என்பது ஒரியோலிடே பறவை குடும்பத்தினைச் சார்ந்த சிற்றினமாகும். இது தென்கிழக்கு ஆசியா முதல் கிழக்கு இமயமலை வரை காணப்படுகிறது.  

## வாழிடம்
இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான தாழ்நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.  

## வகைபாட்டியல்

### துணையினங்கள்
இரண்டு துணையினங்கள் *ஓ. தெனுரோசுடிரசு* சிற்றினத்தின் கீழ் அங்கீகரிக்கப்பட்டுள்ளன:  

- *ஓ. தெ. இன்விசசு* - <small>ரிலே, 1940</small> : தெற்கு வியட்நாமில்
- *ஓ. தெ.* *தெனுரோசுடிரசு*- <small>பிளைத், 1846</small> : கிழக்கு இமயமலையிலிருந்து தெற்கு சீனா மற்றும் மத்திய வியட்நாம் வரை
# மகாநதி இரண்டாம் இரயில் பாலம்



**மகாநதி இரண்டாம் இரயில் பாலம்** (*Second Mahanadi Rail Bridge*) இந்திய மாநிலமான ஒடிசாவில் கட்டாக் நகருக்கு அருகே மகாநதியின் மீது கட்டப்பட்டுள்ள இரயில் பாலமாகும்.  

மகாநதி முதல் இரயில் பாலம் 1899 ஆம் ஆண்டு சனவரி மாதம் 1 அன்று திறக்கப்பட்டது. ஒவ்வொன்றும் 100 அடி (30.48 மீட்டர்) நீளம் கொண்ட 64 இடைவெளிகளைக் கொண்டிருந்தது. 19 அடி 6 அங்குலம் (5.94 மீட்டர்) விட்டம் கொண்ட கிணறுகளில் குறைந்த அளவு நீர் மட்டத்திற்கும் கீழே 60 அடி (18.28 மீட்டர்) ஆழம் வரை மூழ்கியிருந்தது. மகாநதி முதல் இரயில் பாலத்தின் கட்டுமானப் பொறியாளராக வில்லியம் பெக்கெட் பணியாற்றினார். 1901 ஆம் ஆண்டு பாலம் கட்டுமானம் குறித்து இவர் சமர்ப்பித்த கட்டுரைக்காக கட்டடப் பொறியாளர் நிறுவனம் இவருக்கு தங்கப் பதக்கம் வழங்கியது.
# லெஸ்போஸ்


**லெஸ்போஸ்** அல்லது **லெஸ்வோஸ்** (*Lesbos* or *Lesvos* , <small>also</small> ; ) என்பது வடகிழக்கு ஏஜியன் கடலில் அமைந்துள்ள ஒரு கிரேக்க தீவு ஆகும். இது பெரும்பாலும் கிரேக்கத்தில், அதன் தலைநகருக்குப் பிறகு **மைட்டிலீன்** ) என்று அழைக்கப்படுகிறது. இது பரப்பளவைக் கொண்டுள்ளது இது கிரேக்கத்தின் மூன்றாவது பெரிய தீவாகும். இது துருக்கியிலிருந்து குறுகிய மைதிலினி நீர்சந்தியால் பிரிக்கப்பட்டுள்ளது. இத்தீவானது பழங்கால/மெசோலிதிக் காலங்களில் கடைசி பனியுக காலம் முடிவதற்கு முன்பு அனடோலியன் நிலப்பகுதியுடன் இணைக்கப்பட்டிருந்தது.  

லெஸ்போஸ் என்பது வடக்கு ஏஜியன் பிராந்தியத்தின் பிராந்திய அலகின் பெயருமாகும், இந்த அலகில் லெஸ்போஸ் தீவு ஐந்து ஆளும் தீவுகளில் ஒன்றாகும். மற்றவை சியோஸ், இகாரியா, லெம்னோஸ், சாமோஸ் ஆகியவை ஆகும். வடக்கு ஏஜியன் பகுதி மக்கள் வசிக்கும் ஒன்பது தீவுகளை இது ஆளுகிறது. அவை லெஸ்போஸ், சியோஸ், பிசாரா, ஓனஸ்ஸஸ், இகாரியா, ஃபோர்னோய் கோர்சியன், லெம்னோஸ், அரிஸ்டாச்சஸ் எஃப்ஸ்ட்ரேடியோஸ், சமோஸ் ஆகியவை ஆகும். வடக்கு ஏஜியன் பிராந்தியத்தின் தலைநகரம் மிட்டிலீனி ஆகும் . சில சமயங்களில் *கவிஞர்களின் தீவு* என்று அழைக்கப்படும் லெஸ்போஸின் மக்கள்தொகை தோராயமாக 100,000 ஆகும், அவர்களில் மூன்றில் ஒரு பகுதியினர் தீவின் தென்கிழக்கு பகுதியில் உள்ள இதன் தலைநகரான மிட்டிலீனியில் வாழ்கின்றனர். மீதமுள்ள மக்கள் சிறிய நகரங்கள் மற்றும் கிராமங்களில் பரவியுள்ளனர். அவற்றில் மிகப் பெரியவை பிளோமாரி, கல்லோனி, கெரா கிராமங்கள், அகியாசோஸ், எரெசோஸ் மற்றும் மோலிவோஸ் (பண்டைய மிதிம்னா).  

பிற்கால கிரேக்க எழுத்தாளர்களின் கூற்றுப்படி, மிட்டிலீனி நகரானது கிமு 11 ஆம் நூற்றாண்டில் பென்திலிடே குடும்பத்தால் நிறுவப்பட்டது. இவர்கள் தெசலியில் இருந்து வந்து நகர அரசை ஆட்சி செய்தனர். பிட்டகஸ் ஆஃப் மைட்டிலீன் தலைமையிலான மக்கள் கிளர்ச்சியால் (கிமு 590–580 ) அவர்களின் ஆட்சி முடிவுக்கு கொண்டுவந்தது. இடைக்காலத்தில், இது பைசாந்தியப் பேரரசு மற்றும் பின்னர் செனோவாக் குடியரசு போன்றவர்களின் ஆட்சியின் கீழ் இருந்தது. லெஸ்போஸ் 1462 இல் உதுமானிய பேரரசால் கைப்பற்றப்பட்டது. 1912 இல் முதல் பால்கன் போர் வரை, இது கிரேக்க இராச்சியத்தின் ஒரு பகுதியாக மாறும் வரை உதுமானியர்கள் தீவை ஆட்சி செய்தனர்.  

இந்த தீவு பண்டைய கிரேக்க கவிஞரான சாப்போவின் இருப்பிடம் என்று பரவலாக அறியப்படுகிறது. ஓரினச்சேர்க்கையுடன் *லெஸ்பியன்* என்ற சொல் இதன் நவீன அர்த்தத்தைப் பெறுகிறது.
# அரக்கு மாங்குயில்


**அரக்கு மாங்குயில்** (*Maroon oriole*)*(ஓரியலசு டிரைலீ)* எனும் சிற்றினப் பறவை ஓரியோலிடே குடும்பத்தினைச் சார்ந்தது. இது தென்கிழக்கு ஆசியாவில் காணப்படுகிறது.  

## வகைப்பாட்டியல்
அரக்கு மாங்குயில் முதலில் *பாஸ்டர்* பேரினத்தின் கீழ் விவரிக்கப்பட்டது. கரும் மாங்குயில், கருப்பு மற்றும் கருஞ்சிவப்பு மாங்குயில் மற்றும் வெள்ளி மாங்குயில்களுடன், இது சிவப்பு மற்றும் கருப்பு மாங்குயில்களின் கிளையினைச் சார்ந்தது.  

### துணைச்சிற்றினங்கள்
இந்த சிற்றினத்தின் கீழ் நான்கு துணையினங்கள் அங்கீகரிக்கப்பட்டுள்ளன:  

- *ஓ. டி. டிரைலீ*- <small>(விகோர்சு, 1832)</small> : இமயமலையிலிருந்து தெற்கு சீனா, வடக்கு இந்தோசீனா மற்றும் வடக்கு தாய்லாந்து வரை காணப்படும்
- *ஓ. டி. ராபின்சோனி* - <small>டெலாகூர், 1927</small> : தெற்கு இந்தோசீனா
- *ஓ. டி. நிஜெல்லிகாடா* - <small>(ஆர். ஸ்வின்ஹோ, 1870)</small> : ஆய்னான்
- *ஓ. டி. அர்டென்சு* - <small>(ஆர். ஸ்வின்ஹோ, 1862)</small> : தைவான்

## விளக்கம்

அரக்கு மாங்குயில், அரக்கு மற்றும் கருப்பு நிற இறகுகளுடன் கருப்பு தலை, கழுத்து மற்றும் இறக்கைகள் நீல நிற அலகுடன் காணப்படும். பெண் பறவைகள் சற்றே கருமையான உடலையும், இளம் வயதினர் இலகுவான உடலையும் கொண்டுள்ளன. வயது வந்த ஆண் பளபளப்பான இளம் நீலம் கலந்த கருஞ்சிவப்பு-அரக்கு நிறத்தில், கருப்பு தலை, கழுத்து மற்றும் இறக்கைகள் மற்றும் ஒரு செம்பழுப்பு-அரக்கு வாலினைக் கொண்டுள்ளது. பெண்கள் மற்றும் முதிர்ச்சியடையாத ஆண்களுக்குக் கருப்பு நிற கோடுகளுடன் சாம்பல்-வெள்ளை அடிப்பகுதியுடன் காணப்படும். வண்ணங்கள் வரம்பில் ஓரளவு மாறுபடும். இந்தியத் துணைக்கண்டத்தில் உள்ள பறவைகள் மங்கலான நிறங்களைக் கொண்டுள்ளன. தென்கிழக்கு ஆசியாவில் உள்ளன பிரகாசமான வண்ணங்களைக் கொண்டுள்ளன. மேலும் ஓரளவு சிவப்பு நிற தொனியுடன் காணப்படும்.  

## வாழிடமும் பரவலும்
அரக்கு மாங்குயில், வங்கதேசம், பூட்டான், கம்போடியா, இந்தியா, லாவோஸ், மியான்மர், நேபாளம், தைவான், தாய்லாந்து, திபெத் மற்றும் வியட்நாம் ஆகிய நாடுகளில் காணப்படுகிறது. இந்தியாவில், இது இமாச்சலப் பிரதேசத்திலிருந்து கிழக்கே அருணாச்சலப் பிரதேசம் மற்றும் மணிப்பூர் மலைகள் வரை காணப்படுகிறது.  

இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான தாழ்நில காடுகள் ஆகும்.  

## நடத்தை
அரக்கு மாங்குயில் தனியாகவோ அல்லது இணையாகவோ காணலாம். கூடு கட்டும் காலம் ஏப்ரல் முதல் மே வரை. கூடு என்பது தாவரத்தோல் நாரினால் ஆழமான பாரிய கோப்பை வடிவிலானது. இது சிலந்தி வலைகளால் பிணைக்கப்பட்டிருக்கலாம். ஆண் மற்றும் பெண் பறவைகள் இரண்டும் பெற்றோரின் கடமைகளைப் பகிர்ந்து கொள்கின்றன.  

## உணவு
அரக்கு மாங்குயில் காட்டு அத்தி, பெர்ரி, பூச்சி மற்றும் தேன் ஆகியவற்றை உண்ணுகிறது.